Artpop

הופעות

ב-1 בספטמבר 2013, הופיעה גאגא באירוע iTunes Festival עם שמונה שירים מהאלבום, כאשר לשבעה מתוכם זאת הייתה השמעת הבכורה שלהם. השירים איתם הופיעה גאגא במהלך האירוע היו "Aura", שדלף חודש וחצי לפני ההופעה; "Jewels N' Drugs", בהשתתפות הראפרים טי. איי, טוויסטה וטו שורט; "Artpop", שיר הנושא של האלבום; "Applause", הסינגל הראשון מהאלבום; "Sexxx Dreams", "Swine", "Manicure" ו-"I Wanna Be With You".
ב-21 באוקטובר, יצא לאור סינגל השיווקי הראשון מהאלבום "Do What U Want", בהשתתפות אר. קלי. לפני כן, הצצה לשיר הופיעה בפרסומת של Beats by Dre. אולם יום לאחר מכן, ב-22 באוקטובר, הוכרז הסינגל השיווקי כסינגל השני מתוך האלבום עקב הצלחתו ביום הוצאתו כסינגל שיווקי. "Venus", שתוכנן תחילה הוא להיות הסינגל השני מהאלבום יצא ב-27 באוקטובר, כסינגל שיווקי. ב-4 בנובמבר, יצא הסינגל השיווקי השני מהאלבום: "Dope". הסינגל נכנס אל תוך המקום ה-8 במצעד הבילבורד הוט 100 ולעשרות הגדולים בעוד 8 מצעדים שונים. גאגא הופיעה עם השירים "Applause" ו-"Venus", בתוכנית הספיישל של רשת ABC לכבוד חג ההודיה "Lady Gaga & the Muppets' Holiday Spectacular" בכיכובם של גאגא והחבובות. הספיישל שודר ב-28 בנובמבר 2013. ביום יציאת האלבום הייתה מסיבת השמעה ראשונה שנקראה "artRAVE" שבה גאגא הופיעה עם 9 שירים מתוך האלבום.

ArtRave: The Artpop Ball

ערך מורחב - ArtRave: The Artpop Ball
ב-4 במאי 2014 גאגא יצאה לסיבוב ההופעות הרביעי שלה לקידום האלבום בשם, ArtRave: The Artpop Ball שכלל כ-79 הופעות, 5 באסיה, 30 באירופה, 38 באמריקה הצפונית, ו-6 באוקיאניה. הסבב הסתיים ב-24 בנובמבר 2014 עם מעל ל-$83,040,746 דולר הכנסות וכ-920,088 כרטיסים שנמכרו מתוך 926,988. רשימת ההשמעה שלו כללה 25 שירים (13 מהאלבום). "Polistar" הכתיר את הסבב כשביעי המרוויח ביותר לשנת 2014. ב-13 בספטמבר הסבב הגיע להופעה בישראל שבה גאגא ביצעה דואט עם הזמר טוני בנט מול קהל של מעל ל-30,000 צופים. המופע כולו זכה לביקורות משבחות, הכתב אסף נבו מאתר "Mako" קרא למופע "מצטיין" ולגאגא "הכוכבת הכי צבעונית ופרובוקטיבית ואחת הזמרות המצליחות שידע עולם הפופ בשנים האחרונות, ענתה על כל הציפיות במופע פופ קצבי, צבעוני, מרשים ולעיתים אף מרהיב, כאשר ביצעה את מיטב הלהיטים שלה שכולנו אוהבים".

ביקורת

בשחרורו "Artpop" קיבל ביקורות מעורבת ממבקרי המוזיקה. באתר הביקורות "Metacritic" הוא קיבל ציון של כ-61 נקודות מתוך 100 סך הכול שהתבססו על 30 ביקורות שונות. אדם מרקוביץ מהמגזין "אנטרטיינמנט ויקלי" אמר כי "רוב שירי האלבום מהנים אבל שחוקים... האלבום לא עושה רושם כללי". ג'רי שרייבר, שכתב עבור העיתון "USA Today" סבר שהאלבום לא "מבדר באופן קבוע", והודה כי "גאגא יצרה את האלבום בעיקר למעריציה ולא למאזינים". סאל צ'ינקומני מהמגזין "Slant" נתן ל-"Artpop" ביקורת חיובית ושיבח את הצלילים והמבנים שלו, בעוד שג'ייסון ליפשיץ מבילבורד "שיבח את המאמץ של גאגא בטוח ואמר "ברור לחלוטין שכול סנטימטר של כלי השיט שלה מתפתח ומחדש". הוא נתן לאלבום ציון של 4 כוכבים מ-5. בסקירה חיובית נוספת, עורך העיתון "The Daily Beast" אמר כי "היו רגעים של גאוניות באלבום, שהיו ראויים לשיקול דעתו של פרס גראמי". רוברט קופסי מהאתר הבריטי "Digital Spy" אמר כי "לאלבום יש יותר שירים טובים מאשר רעים".

הופעה ראשונה

"Artpop" הופיע לראשונה במקום הראשון במצעד הבילבורד 200, וזיכה את גאגא באלבומה השני בפסגה, ובנוסף הפך לאלבום הרביעי בגודלו במספר העותקים הגבוה ביותר בשבוע ליציאת אלבום בשנת 2013 של זמרת כאשר במקום הראשון, "Beyoncé" של ביונסה, במקום השני, "Prism" של קייטי פרי, ובמקום השלישי, "Bangerz" של מיילי סיירוס. בשבועו השני ירד למקום השמיני עם מכירות של 46,000 עותקים, בירידה של כ-82%. בשבועו השלישי, עלה למקום השביעי עם 116,000 עותקים כתוצאה מקידומיה של גאגא ליום "Black Friday".
בהקשבה לשיטת מעקב מכירות האלבומים, "Nielsen SoundScan" האלבום מכר מעל 1,000,000 עותקים בארצות הברית נכון לאוקטובר 2017 והוכתר כתואר פלטינה על ידי RIAA. בעקבות הופעתה של גאגא בסופרבול LI בפברואר 2017, האלבום חזר למצעד למקום ה-174 לאחר מכירת 5,000 עותקים. בקנדה, האלבום נכנס לראשונה למיקום הראשון במצעד הרשמי עם כ-25,000 עותקים. ב-14 בנובמבר 2013 האלבום הוכתר כתואר פלטינה עבור מכירת 80,000 עותקים במדינה. ביום הראשון לשחררו ביפן, נחשף כי האלבום מכר 18,109 עותקים ויכנס למקום השני במצעד האלבומים הרשמי. לאחר מכן מכר כ-58,493 עותקים והגיע וכבש את המצעד. "Artpop" נכנס גם לפסגת האלבומים בבריטניה עם מכירות של 65,608 עותקים בשבוע ליציאתו, מה שהופך את גאגא לאמנית הסולו השלישית בתולדות המצעד שמחזיקה בשלושה אלבומי אולפן ראשונים בפסגת המצעד ביחד עם סוזן בויל ואבריל לאבין. בשבועו השני ירד למיקום התשיעי עבור 15,948 עותקים. בהמשך האלבום הוסמך על ידי "איגוד תעשיית ההקלטות של בריטניה", לתואר אלבום זהב עם מעל 207,243 עותקים.
באוסטרליה, "Artpop" הופיע ביציאתו במקום השני בטבלת האלבומים של המדינה עם מכירות של 15,685 עותקים, כאשר במקום הראשון שהה האלבום השמיני של הראפר אמינם,"The Marshall Mathers LP 2" שהגיע לפסגת המצעד עם מכירות של 20,096 עותקים. בצרפת, האלבום הגיע למקום השלישי במצעד הרשמי, ומכר מעל 60,000 עותקים שלאחר מכן הוסמך כתואר פלטינה.
בשנת 2013, האלבום מכר ברחבי העולם מעל 2,300,000 מיליון עותקים, והפך לאלבום התשיעי הנמכר ביותר של השנה. נכון ליולי 2014 הוא מכר כ-2,500,000 מיליון עותקים בעולם. מכירות העותקים של האלבום בעולם הובילו לביקורות רעות שאומרות כי הוא לא עמד בציפיות המכירות של האלבומים הקודמים של גאגא שמכרו מעל ל-7 מיליון עותקים לפחות כול אחד.